Kamu bisa jelasin ke aku soal Yati Octavia dalam bahasa jawa?

Yati Octavia () ya iku salah sijiné juru main filem sénior kang asalé saka Indonésia. Yati Octavia main filem ing éra 80-an. Yati iku bojoné juru main filem sénior Indonésia kang jenengé Pangky Suwito.

Nalika jaman emas filem Indonésia, Yati Octavia dadi artis kang paling laris lan paling larang. Yati Octavia tau éntuk jejuluk si ratu filem. Jejuluk iki amarga Yati Octavia duwé akèh penggemar. Saben filem kang dibintangi honoré nganti punjul limang yuta. Yati Octavia main filem bareng karo Roy Marten, Roby Sugara, Yenny Rachman lan Doris Callebaute. Film kang paling misuwur ya iku filem kang judhulé Rahasia Perkawinan. Nalika main filem iku, Yati Octavia gelem total main nganti nyukur rambuté nganti gundhul.

Yati Octavia duwé anak lanang kang sepisanan saka bebrayané karo almarhum Syamsudin, anak iki jenengé Tesar. Kajaba iku Yati Octavia uga nduwé anak kang cacahé telu saka bebrayané karo Pangky Suwito. Nganti saiki, Yati Octavia isih kerep main ing filem-filem lan sinétron.

Anaké Yati Octavia karo Pangky Suwito kang jenengé Raden Adriya Octaviano kang biyasa diundang Andri, palakrama karo wong wadon kang jenengé Rahmaniyah Fauziah kang biyasa diundang Nia. Andri palakrama karo Nia nalika taun 2004. Andri nduwé anak wadon saka bebrayané karo Nia kang jenengé Raden Ajeng Alika Nurazizah. Nanging Andri lan Nia banjur pegatan ing taun 2006. Sawisé pegatan, Andri lan Nia duwé masalah ngenani babagan hak asuh anak antarané mantan mantu lan maratuwa.